### 3.     Orientering om budgetopfølgning pr. 31. januar 2019, Teknik- og Miljøudvalget

**Åbent**

Sagsnr.: 326-2019-6101        J.nr.: 00.30.14           Dokumentnr.:
326-2019-57642

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. januar
2019. Dispositionsregnskaberne viser et samlet forventet merforbrug på 0,9 mio.
kr.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nogle partnerskabsholdere vurderes at
have øget risiko for at få merforbrug, eller for at deres budgetopfølgning
bliver for upræcis, hvorfor de følges tæt og har høj prioritet i forhold til
konsulentstøtte og controlling. Nedenfor orienteres om disse områder.

Det skal bemærkes, at budgetterne vedrørende drift ikke
indeholder overførsler fra 2018. Sag om dette behandles i Kommunalbestyrelsen i
marts.

Partnerskabsholderne er blevet bedt om at indberette det
mest realistiske skøn under hensyntagen til følgende:

·
Forventet
overført mindreforbrug fra 2018 til 2019 skal fremgå af indberetningen, uanset
om det forventes anvendt eller ej.

·
Merforbrug
fra 2018 skal forventes overført fuldt ud til 2019, og dette skal fremgå af
indberetningen.

·
Hvis
der disponeres med ikke at anvende hele budgettet - eksempelvis for at have
plads til uforudsete udgifter - skal dette fremgå af indberetningen som et
forventet mindreforbrug.

De
indstillede overførsler er ikke opgjort på det tidspunkt, hvor
partnerskabsholderne har foretaget deres disponering. Det anførte samlede
mer-/mindreforbrug kan således ikke pt. tages som udtryk for det forventede
regnskabsresultat for 2019.

*Plan, Byg og Miljø:*

Området følges tæt på grund af et disponeret merforbrug på
2,1 mio. kr. Merforbruget består dels af, at Natur og Miljø har disponeret med
at opsparede midler fra 2018 på 1,8 mio. kr. til arbejdet med indsatsplaner
forbruges i 2019 og dels af, at færgeområdet har disponeret med et merforbrug
på 0,6 mio. kr. i 2019.

Der er således ikke på færgeområdet disponeret med at
indhente merforbruget for 2018 på 4,3 mio. kr. Der er ved at blive udarbejdet
handleplan for at sikre budgetoverholdelse fremadrettet og for at nedbringe
merforbruget.

**Økonomiske konsekvenser**

På driftssiden viser dispositionsregnskaberne et samlet
forventet merforbrug på 0,9 mio. kr. for Teknik- og Miljøudvalgets område.

På anlægssiden viser budgetopfølgningen, at der forventes en
saldo ultimo 2019 på 9,4 mio. kr. Der forventes overført og forbrugt 9,3 mio.
kr. i kommende år.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. januar 2019 | 326-2019-60913 |